CELEX: 32018D0487
Language: hu
Date: 2018-03-20 00:00:00
Title: A Tanács (EU) 2018/487 határozata (2018. március 20.) a nemzeti központi bankok külső könyvvizsgálóiról szóló 1999/70/EK határozatnak az Österreichische Nationalbank külső könyvvizsgálói tekintetében történő módosításáról

23.3.2018   
            
            
               HU
            
            
               Az Európai Unió Hivatalos Lapja
            
            
               L 81/17
            
         A TANÁCS (EU) 2018/487 HATÁROZATA
   (2018. március 20.)
   a nemzeti központi bankok külső könyvvizsgálóiról szóló 1999/70/EK határozatnak az Österreichische Nationalbank külső könyvvizsgálói tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződéshez és az Európai Unió működéséről szóló szerződéshez csatolt, a Központi Bankok Európai Rendszere és az Európai Központi Bank alapokmányáról szóló (4.) jegyzőkönyvre és különösen annak 27. cikke 27.1. bekezdésére,
   tekintettel az Európai Központi Banknak az Európai Unió Tanácsa számára megfogalmazott, az Österreichische Nationalbank külső könyvvizsgálóiról szóló, 2018. január 26-i ajánlására (EKB/2018/1) (1),
   mivel:
   
               (1)
            
            
               Az Európai Központi Bank (EKB) és azon tagállamok, amelyek pénzneme az euro, nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálók ellenőrzik.
            
         
               (2)
            
            
               Az Österreichische Nationalbankról szóló szövetségi törvény 37. cikkének (1) bekezdése úgy rendelkezik, hogy az Österreichische Nationalbank közgyűlése egy külső könyvvizsgálót és egy helyettes külső könyvvizsgálót választ egy legfeljebb öt évet kitevő időszakra. A helyettes külső könyvvizsgálót kizárólag abban az esetben bízzák meg, ha a külső könyvvizsgáló nem képes elvégezni az ellenőrzést.
            
         
               (3)
            
            
               Az Österreichische Nationalbank jelenlegi külső könyvvizsgálójának, valamint jelenlegi helyettes külső könyvvizsgálójának megbízatása a 2017. pénzügyi év ellenőrzését követően megszűnt. Ezért külső könyvvizsgálók kinevezése szükséges a 2018. pénzügyi évtől kezdődő hatállyal.
            
         
               (4)
            
            
               Az Österreichische Nationalbank az Ernst & Young Wirtschaftsprüfungsgesellschaft m.b.H.-t választotta külső könyvvizsgálójának és a Deloitte Audit Wirtschaftsprüfungs GmbH-t helyettes külső könyvvizsgálójának a 2018–2022. pénzügyi évekre.
            
         
               (5)
            
            
               Az EKB Kormányzótanácsa azt javasolta, hogy a 2018–2022-es pénzügyi évekre az Österreichische Nationalbank külső könyvvizsgálója az Ernst & Young Wirtschaftsprüfungsgesellschaft m.b.H., helyettes külső könyvvizsgálója pedig a Deloitte Audit Wirtschaftsprüfungs GmbH legyen.
            
         
               (6)
            
            
               Az EKB Kormányzótanácsának ajánlását követően az 1999/70/EK tanácsi határozatot (2) ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   Az 1999/70/EK határozat 1. cikkének (9) bekezdése helyébe a következő szöveg lép:
   
      „(9)   A Tanács jóváhagyja az Ernst & Young Wirtschaftsprüfungsgesellschaft m.b.H.-nak mint az Österreichische Nationalbank külső könyvvizsgálójának a kinevezését a 2018–2022-es pénzügyi évekre.
      A Tanács jóváhagyja a Deloitte Audit Wirtschaftsprüfungs GmbH-nak mint az Österreichische Nationalbank helyettes külső könyvvizsgálójának a kinevezését a 2018–2022-es pénzügyi évekre.”
   
   2. cikk
   Ez a határozat a róla szóló értesítés napján lép hatályba.
   3. cikk
   Ennek a határozatnak az Európai Központi Bank a címzettje.
   
      Kelt Brüsszelben, 2018. március 20-án.
      
         
            a Tanács részéről
         
         
            az elnök
         
         E. ZAHARIEVA
      
   
   
      (1)  HL C 37., 2018.2.1., 1. o.
   
   
      (2)  A Tanács 1999/70/EK határozata (1999. január 25.) a nemzeti központi bankok külső könyvvizsgálóiról (HL L 22., 1999.1.29., 69. o.).